open-index/open-wikipedia-markdown huggingface dataset:
โชตะ บีม

***โชตะ บีม*** (, ) เป็นการ์ตูนทีวีแอนิเมชันของประเทศอินเดีย ออกอากาศทางช่องโพโก ทีวี เขียนโดย นิธิ อานันท์, ธาสนา ราธากฤษณัน และเตชา ประตาป และกำกับโดย ราชีพ ศิลาคะ, และพินายก ทาส ฉายตอนแรกเมื่อวันที่ 6 เมษายน พ.ศ. 2551

## ภาพยนตร์

* *Chhota Bheem Aur Krishna*
* *Chhota Bheem Aur Krishna in Pataliputra*
* *Chhota Bheem & Krishna: Mayanagari*
* *Chhota Bheem: Journey to Petra*
* *Chhota Bheem Master of Shaolin*
* *Chhota Bheem and the Curse of Damyaan*
* *Chhota Bheem and Ganesh in the Amazing Odyssey*
* *Chhota Bheem: Dholakpur to Kathmandu*
* *Chhota Bheem Aur Hanuman*
* *Chhota Bheem and The Rise of Kirmada*
* *Chhota Bheem and the Throne of Bali*
* *Chhota Bheem aur Krishna vs Zimbara*
* *Chhota Bheem and The Shinobi Secret*
* *Chhota Bheem and the Incan Adventure*
* *Chhota Bheem And The Broken Amulet*
* *Chhota Bheem Neeli Pahadi*
* *Chhota Bheem Ki Baazi*
* *Chhota Bheem aur Paanch Ajoobe*
* *Chhota Bheem Aur Chhalchhaaya*
* *Chhota Bheem: Mayavi Gorgan*
* *Chhota Bheem Banjara Masti*
* *Chhota Bheem: Dinosaur World*
* *Chhota Bheem and Sky Dragon*
* *Chhota Bheem: Mission Mangalayan*
* *Chhota Bheem in African Safari*
* *Chhota Bheem Himalayan Adventure*
* *Chhota Bheem Singapura Ka Rahasya*
* *Chhota Bheem Ka Troll Se Takkar*
* *Chhota Bheem Aur Kaala Yodha*
* *Chhota Bheem Ka Romani Adventure*
* *Bheemayan*
* *Chhota Bheem Dus pe Dus*
* *Chhota Bheem The Crown Of Valhalla*
* *Chhota Bheem Kung Fu Dhamaka*
* *Bheem vs Aliens*
* *Chhota Bheem Aur Nawadir ke Shehzaade*
* *Chhota Bheem Ka Roosi Romanch*
* *Chhota Bheem and the Rise Of Damyaan*
* *Chhota Bheem aur Kaalsura ka Jaduii Jall*
* *Chhota Bheem aur Arazim Ka Raaz*
* *Bheem Ban Gaya Super Star*
* *Bheem In The City*
* *Chhota Bheem Aur Malongh Ka Raaz*
* *Chhota Bheem Ki Citti Pitti Gul*
* *Chhota Bheem Aur Chand Pari Ki Dastan*
* *Veer Bahadur Bheem*
* *Chhota Bheem And The Legend of El Magnifico*
* *Chhota Bheem Aur Mahavinashini Ka Vinash*

## แหล่งข้อมูลอื่น

* 
* 

หมวดหมู่:การ์ตูนอินเดีย
หมวดหมู่:การ์ตูนทีวีแอนิเมชันเกี่ยวกับเด็ก
เฟลีแซ็ต

**เฟลีแซ็ต** (, ) เป็นแมวตัวแรกของโลกที่ถูกปล่อยสู่อวกาศ

เฟลีแซ็ตถูกส่งขึ้นไปกับจรวดของฝรั่งเศสเมื่อวันที่ 18 ตุลาคม 1963 และทำการบินใต้วงโคจร แม้ว่าจะเชื่อกันว่ามันเป็นแมวตัวเดียวที่บินขึ้นสู่อวกาศได้สำเร็จ แต่ชื่อของมันก็ไม่ได้เป็นที่รู้จักมากนักมานานหลายทศวรรษ จนกระทั่งในปี 2017 ได้มีผู้จัดกิจกรรมการระดมทุนสาธารณะขึ้นเพื่อที่จะสร้างรูปปั้นทองสัมฤทธิ์ เพื่อเป็นเกียรติแก่ความสำเร็จของมัน และในที่สุด ในปี 2019 จึงได้มีการติดตั้งรูปปั้นทองสัมฤทธิ์ของเฟลีแซ็ตที่มหาวิทยาลัยอวกาศนานาชาติในเมืองสทราซบูร์ของฝรั่งเศส

## สัตว์ที่ไปอวกาศก่อนเฟลีแซ็ต

ก่อนหน้าเฟลีแซ็ต ได้มีการปล่อยสัตว์หลายชนิดขึ้นสู่อวกาศ เริ่มจากในปี 1957 สุนัขชื่อไลกาได้กลายเป็นสัตว์ตัวแรกที่เคยขึ้นไปโคจรรอบโลก โดยบรรทุกไปกับดาวเทียมสปุตนิก 2 ของสหภาพโซเวียต ในเดือนมกราคม 1961 สหรัฐได้นำลิงชิมแปนซีชื่อแฮมขึ้นไปในฐานะส่วนหนึ่งของโครงการเมอร์คิวรี ทำให้มันเป็นลิงตัวแรกที่บินขึ้นสู่อวกาศ 

ฝรั่งเศสยังได้ส่งหนูชื่อแอ็กตอร์ () ขึ้นสู่อวกาศในปี 1961 และยังได้ส่งหนูอีก 2 ตัวในเดือนตุลาคม 1962 ก่อนที่จะส่งเฟลีแซ็ตขึ้นไป

## ภารกิจ
left|thumb|180x180px| จรวดที่พาเฟลีแซ็ตขึ้นสู่อวกาศ
เฟลีแซ็ตเป็นแมวสีดำขาวที่อาศัยอยู่ข้างถนนในกรุงปารีส ถูกพ่อค้าสัตว์เลี้ยงจับตัวไปและขายให้แก่รัฐบาลฝรั่งเศส ในปี 1963 รัฐบาลฝรั่งเศสได้ฝึกแมว 14 ตัว ซึ่งรวมทั้งเฟลีแซ็ตด้วย แมวเหล่านี้ได้รับการฝึกฝนที่ศูนย์ศึกษาและวิจัยเวชศาสตร์การบิน () และติดขั้วไฟฟ้าไว้ที่หัวระหว่างการฝึกเพื่อศึกษาการทำงานของเส้นประสาท นักวิทยาศาสตร์ในเวลานั้นมีความกังวลเกี่ยวกับผลกระทบของภาวะไร้น้ำหนักต่อสัตว์และมนุษย์ ดังนั้น แมวจึงได้รับการฝึกฝนอย่างเข้มงวดเช่นเดียวกับนักบินอวกาศที่เป็นมนุษย์ เฟลีแซ็ตได้รับเลือกให้ทำงานจริงเนื่องจากมีนิสัยสงบเสงี่ยมกว่าแมวตัวอื่นที่ร่วมฝึก

เวลา 08:09 น. ของวันที่ 18 ตุลาคม 1963 ฝรั่งเศสได้ส่งเฟลีแซ็ตขึ้นสู่อวกาศไปกับจรวดเวรอนิก อาฌี 47 () จากสถานที่ปล่อยจรวดในเมืองอามากีร์ ประเทศแอลจีเรีย

ภารกิจของเฟลีแซ็ตคือการบินใต้วงโคจร โดยขึ้นไปถึงระดับความสูง 157 กิโลเมตรในการบิน 13 นาที และประสบภาวะไร้น้ำหนักเป็นเวลา 5 นาทีของเวลาบิน หลังจากนั้นมันได้เดินทางกลับมายังโลกอย่างปลอดภัยแต่ก็ถูกกระทำการุณยฆาตในอีกสามเดือนต่อมาเพื่อชันสูตรสมอง

นอกจากนี้ฝรั่งเศสยังส่งแมวอีกตัวขึ้นสู่อวกาศในวันที่ 24 ตุลาคม ไม่นานหลังจากภารกิจของเฟลีแซ็ตสิ้นสุดลง แต่แมวตัวนั้นตายเมื่อจรวดระเบิดระหว่างการปล่อย

## อ้างอิง

หมวดหมู่:บุคคลที่เสียชีวิตในปี พ.ศ. 2507
หมวดหมู่:แมวที่มีชื่อเสียง
หมวดหมู่:ภารกิจอวกาศในปี พ.ศ. 2506
หมวดหมู่:สัตว์ที่ไปอวกาศ
หมวดหมู่:โครงการอวกาศฝรั่งเศส
ตัวแยกลำแสง

thumb|250x250px| ตัวแยกลำแสงขนาดต่าง ๆ
thumb|250x250px| ภาพการทำงานของตัวแยกลำแสง '''1''' - แสงตกกระทบ<br />'''2''' - แสงส่องผ่าน 50%<br />'''3''' - แสงสะท้อน 50%
thumb|250x250px| ตัวแยกลำแสงอลูมิเนียม
thumb| การเลื่อนเฟสของตัวแยกลำแสงเคลือบไดอิเล็กทริก
**ตัวแยกลำแสง** (beam splitter) เป็นเครื่องมือทางทัศนศาสตร์ที่แยกลำแสงหนึ่งลำออกเป็นสองลำ และเป็นส่วนประกอบที่สำคัญของเครื่องมือทางแสงหลายอย่าง เช่น อินเตอร์เฟอโรมิเตอร์ ไปจนถึงอุปกรณ์โทรคมนาคมที่ใช้ใยแก้วนำแสง

## การออกแบบ
เครื่องแยกลำแสงที่พบมากที่สุดคือลูกบาศก์ แก้ว ที่ประกอบด้วยปริซึมรูปสามเหลี่ยม 2 ก้อนที่ยึดติดในแนวทแยงด้วยกาว พอลิเอสเทอร์ อีพอกซี หรือ โพลียูรีเทน หลังจากปรับความหนาของกาวแล้ว ครึ่งหนึ่งของลำแสงที่ความยาวคลื่นเฉพาะที่เข้าจากด้านหนึ่งของตัวแยกลำแสงจะทะลุผ่านและอีกครึ่งหนึ่งจะสะท้อนกลับ

การออกแบบในลักษณะอื่น เช่น ทำโดยการเคลือบแผ่นกระจกหรือพลาสติกด้วยชั้นของอะลูมิเนียมหนาจนลำแสงที่มีความยาวคลื่นเฉพาะถูกแบ่งเท่า ๆ กันเมื่อกระทบกระจกในมุม 45 องศา และเพื่อลดแสงที่เคลือบผิวไว้ เกิดเป็นตัวแยกลำแสงที่เรียกว่า "เนยแข็งสวิส" (Swiss-cheese) แผ่นเหล็กที่มีรูพรุนขัดเงาบางส่วนถูกฉาบลงบนแก้ว เพื่อป้องกันไม่ให้โลหะบนนั้นถูกกัดกร่อนด้วยสารเคมี นอกจากการเคลือบโลหะแล้วยังมีการเคลือบชั้นแสงไดโครอิกอีกด้วย

ประเภทที่สามคือ ปริซึมไดโครอิก ซึ่งทำโดยการเอาปริซึมที่แตกต่างกันมาประกอบกัน โดยใช้การเคลือบไดโครอิกเพื่อแยกแสงที่ตกกระทบออกเป็นลำแสงหลายช่วงความยาวคลื่นที่แตกต่างกัน เครื่องมือนี้ถูกนำมาใช้ในเทคโนโลยีต่าง ๆ เช่น สีเทคนิคัลเลอร์ สำหรับการใช้งานในปัจจุบัน เช่น อุปกรณ์ถ่ายเทประจุแสงสามสีสำหรับกล้องถ่ายรูป (แปลงภาพเป็นแสงสีเดียว) และ จอภาพผลึกเหลวสามสีสำหรับโทรทัศน์ (รวมแสงสีเดียวเข้ากับภาพที่ฉาย)

การประกบไขว้ของเส้นใยแก้วนำแสงโหมดเดียวในเครือข่ายเชิงแสงแบบพาสซีฟก็สามารถนำมาใช้แยกแสงได้

## การเปลี่ยนเฟส
ในตัวอย่างเช่น อินเตอร์เฟอโรมิเตอร์แบบมัค–เซนเดอร์ (Mach-Zehnder interferometer) จะใช้ตัวแยกลำแสงเพื่อทำการรวมลำแสงบางส่วน ในทางทฤษฎี ลำแสงตกกระทบสองลำจะปล่อยลำแสงสองลำ แต่ตามหลักแล้วตัวแยกลำแสงอาจทำให้แอมพลิจูดของลำแสงลำหนึ่งกลายเป็นศูนย์ แต่เนื่องจากการอนุรักษ์พลังงาน รังสีอย่างน้อยหนึ่งรังสีจะถูกเปลี่ยนเฟส ตัวอย่างเช่น เมื่อแสงโพลาไรซ์ มาถึงพื้นผิวของวัสดุไดอิเล็กตริก (เช่น แก้ว) และสนามไฟฟ้าของคลื่นแสงอยู่บนระนาบของผิววัสดุไดอิเล็กตริก แสงสะท้อนอาจมีการเลื่อนเฟสเป็น π ในขณะที่แสงที่ส่องผ่านจะไม่มีการเลื่อนเฟส การเลื่อนเฟสสามารถคำนวณได้จากสมการแฟรแนล อย่างไรก็ตาม การเลื่อนเฟสจะได้รับผลกระทบจากคุณสมบัติทางกายภาพและทางเรขาคณิตของตัวแยกลำแสงด้วย เช่นอาจใช้ไม่ได้กับชั้นเคลือบที่เป็นตัวนำไฟฟ้า และลำแสงที่ปล่อยออกมา 2 ลำจะมีการเลื่อนเฟสไป

## ดูเพิ่ม
* โพลาไรเซอร์ - ลำแสงโพลาไรซ์ เช่น ปริซึมวอลลัสตัน ใช้วัสดุที่มีคุณสมบัติการหักเหสองแนวเพื่อแยกแสงของโพลาไรเซชัน ต่าง ๆ
* ตัวแยกลำแสงแบบเลี้ยวเบน (diffractive beam splitter) - ใช้สร้างชุดของลำแสงที่เหมือนกัน
* ปริซึมไดโครอิก (dichroic prism) - แบ่งแสงที่ตกกระทบออกเป็นแสงที่มีความยาวคลื่นต่างกัน
* จอพลาสติกสะท้อนแสง (pellicle Mirror) - รูปแบบพิเศษของตัวแยกลำแสง ใช้ในอุปกรณ์ถ่ายภาพ

## อ้างอิง

หมวดหมู่:จุลทรรศนศาสตร์
หมวดหมู่:กระจกเงา
ปริซึมไดโครอิก

right|frame| เส้นทางเดินแสงสีต่าง ๆ ภายในปริซึมไดโครอิก
thumb|right|ปริซึมไดโครอิก
**ปริซึมไดโครอิก** (dichroic prism) เป็นปริซึมชนิดหนึ่งที่สามารถทำหน้าที่เป็นตัวแยกลำแสง ซึ่งแยกลำแสงออกเป็น 2 ลำขึ้นไป ที่มี ความยาวคลื่น (สี) ต่างกัน ประกอบด้วยปริซึมตั้งแต่ 1 อันขึ้นไป ซึ่งมีสมบัติไดโครอิกหรือเกิดการสะท้อนหรือหักเหของวัสดุเคลือบเชิงแสง ทำให้สามารถแยกความยาวคลื่นที่ต้องการออกมาตามลำดับ ด้วยเหตุนี้ พื้นผิวบางส่วนภายในปริซึมจึงถูกทำเป็นตัวกรองไดโครอิก ซึ่งทำหน้าที่เป็นตัวแยกลำแสงในอุปกรณ์ทางแสงหลายชนิด

ประโยชน์ใช้งานอย่างหนึ่งของปริซึมไดโครอิกคือใช้สำหรับการถ่ายภาพดิจิทัลคุณภาพสูงหรือใช้เป็นกล้องถ่ายวิดีโอ ปริซึมไดโครอิก 3 สีชนิดหนึ่งประกอบด้วยชุดปริซึมไดโครอิก 2 สี ซึ่งสามารถแยกเป็น สีแดง สีเขียว และ สีน้ำเงิน ดังนั้นจึงสามารถใช้เป็น CCD ได้

ภาพประกอบแสดงให้เห็นการกำหนดค่าโดยทั่วไปของปริซึมไดโครอิก โดยลำแสงเข้าสู่ปริซึมก้อนแรก (A) และองค์ประกอบสีน้ำเงินของลำแสงจะสะท้อนโดยชั้นเคลือบของแผ่นกรองแสง (F1) แสงสีน้ำเงินคือแสงความถี่สูงที่มีความยาวคลื่นสั้น ในขณะที่แสงความถี่ต่ำที่มีความยาวคลื่นยาวกว่าจะสามารถทะลุผ่านไปได้ หลังจากที่แสงสีน้ำเงินเกิดการสะท้อนกลับทั้งหมดไปยังด้านหนึ่งแล้ว จะถูกปล่อยออกมาจากปริซึม A ส่วนแสงส่วนที่เหลือจะเข้าสู่ปริซึม (B) และถูกแยกออกโดยชั้นเคลือบที่ 2 (F2) ซึ่งแสงสีแดงจะสะท้อนออกมาในขณะที่แสงที่มีความยาวคลื่นสั้นกว่าสามารถผ่านไปได้ แสงสีแดงยังถูกสะท้อนด้วยช่องว่างอากาศเล็ก ๆ ระหว่าง A และ B จากนั้นองค์ประกอบสีเขียวที่เหลืออยู่ของแสงจะเข้าสู่ปริซึม C

ปริซึมประกอบ 3 สีเช่นนี้สามารถนำมาใช้ประโยชน์หลายอย่าง เช่นในเครื่องฉายภาพยนตร์ โดยผสมสีแดง เขียว และน้ำเงินเพื่อสร้างภาพสีขึ้นมา

หมวดหมู่:ปริซึม
แอ็นสท์ อับเบอ

**แอ็นสท์ คาร์ล อับเบอ** (; 23 มกราคม 1840 – 14 มกราคม 1905) เป็นนักฟิสิกส์ชาวเยอรมัน ทั้งยังเป็นผู้ประกอบการและนักปฏิรูปสังคมด้วย

เขาได้ร่วมกับอ็อทโท ช็อท และคาร์ล ไซส์ พัฒนาอุปกรณ์ทางทัศนศาสตร์จำนวนมาก เขายังเป็นหุ้นส่วนในบริษัทคาร์ลไซส์ อาเก ซึ่งเป็นผู้ผลิตระบบทางแสงขั้นสูงของเยอรมนี เช่น กล้องจุลทรรศน์ กล้องโทรทรรศน์ ท้องฟ้าจำลอง

## ชีวประวัติ
อับเบอเกิดเมื่อวันที่ 23 มกราคม 1840 ในเมืองไอเซอนัค ในรัฐซัคเซิน-ไวมาร์-ไอเซอนัค พ่อของเขาชื่อ เกออร์ค อาดัม อับเบอ () เป็นหัวหน้าคนงานในโรงงานปั่นด้าย และแม่ของเขาชื่อ เอลีซาเบ็ท คริสทีนา บาร์ชเฟ็ลท์ () ไม่ใช่ครอบครัวที่ร่ำรวย เขาเข้าเรียนที่โรงเรียนมัธยมโดยได้รับการสนับสนุนจากบริษัทของพ่อ และจบการศึกษาในปี 1857 ด้วยผลการเรียนยอดเยี่ยมจากโรงเรียนในไอเซอนัค

พ่อของอับเบอตัดสินใจให้เขาไปเรียนที่มหาวิทยาลัยแม้ว่าจะประสบปัญหาทางการเงินก็ตาม อับเบอได้เข้าเรียนที่มหาวิทยาลัยเยนาตั้งแต่ปี 1857 ถึง 1859 และมหาวิทยาลัยเกิททิงเงินตั้งแต่ปี 1859 ถึง 1861 ในขณะที่เรียนมหาวิทยาลัย เขาทำงานเป็นครูสอนพิเศษเพื่อหาเงิน นอกจากนี้บริษัทของพ่อเขายังคงสนับสนุนค่าใช้จ่ายในการเรียนของเขา เมื่อวันที่ 23 มีนาคม 1861 เขาได้รับปริญญาเอกจากมหาวิทยาลัยเกิททิงเงิน ในระหว่างการศึกษาของเขา เขาได้รับอิทธิพลจากแบร์นฮาร์ท รีมัน และวิลเฮ็ล์ม เอดูอาร์ท เวเบอร์ แต่เวเบอร์ตกงานเนื่องจากเหตุการณ์ศาสตราจารย์เกิททิงเงิน

หลังจากนั้นอับเบอจึงได้มาทำงานที่หอดูดาวเกิททิงเงินและในฟรังค์ฟวร์ทอัมไมน์เป็นเวลาสั้น เมื่อวันที่ 8 สิงหาคม 1863 เขามีคุณสมบัติเป็นวิทยากรที่มหาวิทยาลัยเยนา และในปี 1870 ได้เป็นรองศาสตราจารย์ด้านฟิสิกส์ทดลอง กลศาสตร์ และคณิตศาสตร์ ในปี 1879 เขาได้เป็นศาสตราจารย์เต็มตัว ในปี 1878 เขาได้ดำรงตำแหน่งผู้อำนวยหอดูดาวเยนา ในปี 1889 เขาได้เป็นสมาชิกของสถาบันวิทยาศาสตร์และมนุษยศาสตร์ไบเอิร์น และเขายังเป็นสมาชิกของสถาบันวิทยาศาสตร์ซัคเซิน

ในปี 1891 เขาเกษียณจากการสอนที่มหาวิทยาลัยเยนา และเสียชีวิตในเยนาเมื่อวันที่ 14 มกราคม 1905

## อ้างอิง

หมวดหมู่:บุคคลที่เสียชีวิตในปี พ.ศ. 2448
หมวดหมู่:บุคคลที่เกิดในปี พ.ศ. 2383
หมวดหมู่:บุคคลจากไอเซอนัค
หมวดหมู่:ศิษย์เก่าจากมหาวิทยาลัยเยนา
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:นักฟิสิกส์ชาวเยอรมัน
หมวดหมู่:นักประดิษฐ์ชาวเยอรมัน
เลขอับเบอ

**เลขอับเบอ** () เป็นดัชนีสำหรับประเมินการกระจายสีของแสง (การเปลี่ยนแปลงของดรรชนีหักเหตามความยาวคลื่น) ของวัตถุโปร่งใส ตั้งชื่อตามชื่อของแอ็นสท์ อับเบอ นักฟิสิกส์ชาวเยอรมัน

## นิยาม
เลขอับเบอ *<math>{\nu}</math>* ของวัสดุถูกกำหนดโดยดรรชนีหักเหที่ความยาวคลื่นของเส้นเฟราน์โฮเฟอร์ มีคำจำกัดความหลายค่า แยกแยะจากตัวห้อย ดังที่แสดงด้านล่าง:

: {\nu}_{\rm D} = \frac{ n_{\rm D} - 1 }{ n_{\rm F} - n_{\rm C}}
: {\nu}_{\rm d} = \frac{ n_{\rm d} - 1 }{ n_{\rm F} - n_{\rm C}}
: {\nu}_{\rm e} = \frac{ n_{\rm e} - 1 }{ n_{\rm F'} - n_{\rm C'}}

โดยที่

โดยทั่วไปมักจะใช้ {\nu}_{\rm d} หรือ {\nu}_{\rm e}

ค่า **อัตราส่วนการกระจาย** เป็นส่วนกลับของเลขอับเบอ

เนื่องจากทั้งตัวเศษและตัวส่วนไม่มีมิติ ดังนั้นเลขอับเบอจึงเป็นปริมาณไร้มิติ

## เลขอับเบอและแก้วเชิงทัศนศาสตร์
เลขอับเบอใช้ในการประเมินแก้วเชิงทัศนศาสตร์ ตัวอย่างเช่น แก้วฟลินต์มีค่า {\nu} {\nu} > 50 ค่า {\nu} นี้มีตั้งแต่ประมาณ 20 สำหรับแก้วฟลินต์ที่มีความหนาแน่นสูง ไปจนถึงประมาณ 60 สำหรับกระจกฝ้า

ในปี 2013 แก้ว S-NPH3 ของบริษัทโอฮาระซึ่งเป็นแก้วเชิงทัศนศาสตร์สำหรับการขัดเงาที่มีเลขอับเบอต่ำที่สุด มีค่าอับเบอประมาณ 17 นอกจากนี้ยังได้มีการพัฒนาวัสดุต้นแบบที่มีเลขอับเบอประมาณ 15 ขึ้นมา ในทางตรงกันข้าม K-FIR100UV ซึ่งเป็นแก้วที่มีการกระจายแบบผิดปกติ ที่วางจำหน่ายในปี 2018 เป็นแก้วที่มีเลข อับเบอสูง โดยมีเลขอับเบอเป็น 101 เลขอับเบอมากบ่งชี้ว่ามีการกระจายน้อย คุณสมบัติทางแสงของแก้วนำแสงชนิดต่าง ๆ แสดงด้วยกราฟ (แผนภาพ nd-*<math>{\nu}</math>*d)

สำหรับวัสดุที่เป็นผลึก มีผลึกฟลูออไรด์จำนวนมากที่มีการกระจายต่ำ (เลขอับเบอมาก) โดยเฉพาะฟลูออไรต์ (แคลเซียมฟลูออไรด์) ที่มีเลขอับเบอเป็น 95

## อ้างอิง

หมวดหมู่:จำนวนไร้มิติ
หมวดหมู่:ทัศนศาสตร์
คอสติก

right|thumb| คอสติกที่กิดจากน้ำในแก้ว
**คอสติก** (caustic) หรือ คือกระจุกของลำแสงที่เกิดการสะท้อนหรือการหักเห โดยพื้นผิวโค้งหรือวัตถุ หรือรูปแบบลักษณะเฉพาะที่เกิดขึ้นเมื่อฉายไปยังพื้นผิวอื่น
right|thumb| คอสติกที่ใต้ก้นถ้วยชา
right|thumb| คอสติกที่เกิดจากผิวน้ำ
แสง โดยเฉพาะแสงอาทิตย์ ที่เข้มข้น สามารถจุดไฟเผาได้ ดังนั้นคำว่าคอสติกจึงมีรากศัพท์มาจากคำว่า *causticus* (คาอุสติคุส) ในภาษาละติน ซึ่งแปลว่า "ที่เผาไหม้" ซึ่งมีรากมาจากคำว่า *καυστός* (กาอุสโตส) ในภาษากรีกโบราณ อีกที สถานการณ์ทั่วไปที่ทำให้เกิดคอสติกขึ้นคือเมื่อมีแสงกระทบกระจก กระจกจะทำให้เกิดเงา แต่นอกจากนี้ยังสร้างพื้นที่โค้งของแสงจ้าขึ้นด้วย ในสถานการณ์ที่เป็นอุดมคติ (เช่น รังสีขนานอย่างสมบูรณ์ซึ่งมาจากจุดกำเนิดที่ระยะอนันต์) สามารถสร้างเป็นหย่อมแสงรูปเนฟรอยด์ได้ คอสติกที่เป็นรูปคลื่นมักเกิดขึ้นเมื่อแสงส่องผ่านคลื่นบนผิวน้ำ

## คอสติกในคอมพิวเตอร์กราฟิก
ในคอมพิวเตอร์กราฟิก ระบบการเร็นเดอร์สมัยใหม่ส่วนใหญ่รองรับคอสติก ซึ่งทำได้โดยการไล่แสงตามเส้นทางที่เป็นไปได้ของรังสี โดยคำนึงถึงการหักเหและการสะท้อน วิธีการหนึ่งคือทำโฟตอนแมปปิง คอสติกเชิงปริมาตรสามารถทำได้โดยการไล่แสงเชิงปริมาตร ในระบบคอมพิวเตอร์กราฟิกบางระบบจะทำโดยการไล่แสงไปข้างหน้า ในกรณีนี้ โฟตอนจะถูกจำลองว่ามาจากแหล่งกำเนิดแสงและสะท้อนไปรอบ ๆ ตามกฎ คอสติกจะเกิดขึ้นในบริเวณที่มีโฟตอนมากพอที่กระทบพื้นผิวเพื่อให้สว่างกว่าค่าเฉลี่ยในบริเวณในฉาก "การตามรอยลำแสงไปข้างหลัง" จะทำงานแบบย้อนกลับโดยเริ่มจากพื้นผิวแล้วตัดสินเอาว่ามีเส้นทางตรงไปยังแหล่งกำเนิดแสงหรือไม่ ดูการสาธิตคอสติก สำหรับตัวอย่างบางส่วนของการตามรอยลำแสงสามมิติ

จุดสนใจของระบบคอมพิวเตอร์กราฟิกส่วนใหญ่คือการนำเสนอที่สวยงามมากกว่าความแม่นยำทางฟิสิกส์จริง ๆ โดยเฉพาะอย่างยิ่งเมื่อพูดถึงกราฟิกแบบเรียลไทม์ เช่น ในเกมคอมพิวเตอร์ ซึ่งนิยมใช้วิธีการลงลายผิวภาพทั่วไปโดยคำนวณไว้ล่วงหน้า

## วิศวกรรมคอสติก
วิศวกรรมคอสติกอธิบายกระบวนการแก้ ปัญหาผกผัน ใน คอมพิวเตอร์กราฟิกส์ เมื่อพิจารณาถึงรูปร่างหรือรูปภาพเฉพาะ จะต้องการหาพื้นผิวที่ทำให้แสงหักเหเกิดเป็นภาพนี้

ในแบบฉบับที่ไม่ต่อเนื่องของปัญหานี้ พื้นผิวจะแบ่งออกเป็นพื้นผิวระดับจุลภาคจำนวนมากมายซึ่งถือว่าเรียบลื่น นั่นคือ แสงที่สะท้อนหรือหักเหที่พื้นผิวระดับจุลภาคแต่ละอันจะก่อให้เกิดการกัดกร่อนแบบเกาส์ จากนั้นตำแหน่งและการวางแนวของพื้นผิวระดับจุลภาคแต่ละผิวจะได้จากปริพันธ์ปัวซง และวิธีที่เรียกว่าการจำลองการอบเหนียว

สำหรับปัญหาแบบต่อเนื่อง จะมีวิธีการแก้ปัญหาที่แตกต่างกัน วิธีการหนึ่งใช้แนวคิดจากทฤษฎีการขนส่งที่เรียกว่า "การขนส่งที่เหมาะสมที่สุด" เพื่อค้นหาความเชื่อมโยงระหว่างรังสีตกกระทบกับพื้นผิวเป้าหมาย หลังจากได้รับการทำแผนที่เชื่อมโยงดังกล่าวแล้ว พื้นผิวจะถูกปรับให้เหมาะสมอีกทีโดยใช้กฎของสแน็ล

## อ้างอิง

* 
* 
* 
* 

หมวดหมู่:ทัศนศาสตร์เชิงเรขาคณิต
มากิ คาจิ

**มากิ คาจิ** (; 8 ตุลาคม ค.ศ. 1951 – 10 สิงหาคม ค.ศ. 2021) เป็นนักธุรกิจชาวญี่ปุ่นที่ดำรงตำแหน่งประธานนิโกลิ ผู้ผลิตเกมปริศนา เขาเป็นที่รู้จักโดยทั่วไปในฐานะ "บิดาแห่งซูโดกุ" จากบทบาทของเขาในการทำให้เกมตัวเลขนี้เป็นที่นิยม

## ชีวิตช่วงต้น
คาจิเกิดที่ซัปโปโระในวันที่ 8 ตุลาคม ค.ศ. 1951 พ่อของเขาทำงานเป็นวิศวกรที่บริษัทโทรคมนาคม ส่วนแม่เป็นลูกจ้างร้านกิโมโน คาจิเข้าศึกษาในโรงเรียนมัธยมชากูจิอิที่บ้านเกิด จากนั้นจึงศึกษาในสาขาวรรณกรรมที่มหาวิทยาลัยเคโอ แต่ดร็อปออกในช่วงปีแรก หลังจากทำงานหลายอย่าง เช่น เป็นพนักงานขับรถ พนักงานเสิร์ฟ และคนงานก่อสร้าง เขาจึงเริ่มทำธุรกิจสิ่งพิมพ์

## ชีวิตส่วนตัว
คาจิแต่งงานกับนาโอมิจนกระทั่งเขาเสียชีวิต ทั้งคู่ให้กำเนิดลูก 2 คน

คาจิเสียชีวิตในวันที่ 10 สิงหาคม ค.ศ. 2021 ที่บ้านของเขาในโตเกียวด้วยอายุ 69 ปี โดยมีสาเหตุจากมะเร็งท่อน้ำดี. บุคลากรของนิโกลิจัดงานรำลึกถึงเขาในวันที่ 2 พฤศจิกายนที่โตเกียว

## อ้างอิง

## แหล่งข้อมูลอื่น
* "Maki Kaji: First he gave us sudoku"—*[[The Independent|Daily Independent]]* (UK) newspaper article

หมวดหมู่:บุคคลที่เสียชีวิตจากมะเร็งท่อน้ำดี
หมวดหมู่:นักธุรกิจชาวญี่ปุ่น
หมวดหมู่:บุคคลจากซัปโปโระ
หมวดหมู่:ผู้ออกแบบปริศนา
หมวดหมู่:บุคคลที่เสียชีวิตจากมะเร็งในประเทศญี่ปุ่น
แม่น้ำเมืองตราด

**แม่น้ำเมืองตราด** หรือ **แม่น้ำตราด** เป็นแม่น้ำสายใหญ่ที่สุดของจังหวัดตราด เกิดจากคลองสะตอและคลองแอ่งซึ่งรับน้ำจากทิวเขาบรรทัดไหลมารวมกันที่เขตติดต่อระหว่างอำเภอบ่อไร่กับอำเภอเขาสมิง แล้วไหลลงทางใต้ ผ่านเขตอำเภอเขาสมิง วกไปทางทิศตะวันออกเฉียงใต้ เข้าเขตอำเภอเมืองตราด ผ่านตัวจังหวัดไปลงอ่าวตราดในอ่าวไทย มีความยาวประมาณ 55 กิโลเมตร

แม่น้ำเมืองตราดแต่ละช่วงมีชื่อเรียกแตกต่างกันไป ตอนต้นน้ำลงมาจนใกล้ถึงอำเภอเขาสมิงเรียกว่า **คลองเขาสมิง** หรือ **คลองใหญ่** เมื่อไหลผ่านอำเภอเขาสมิงจนเข้าอำเภอเมืองตราดเรียกว่า **แม่น้ำเขาสมิง** และเมื่อไหลไปบรรจบกับคลองห้วยแร้งที่ตำบลห้วยแร้ง อำเภอเมืองตราด เรียกว่า "แม่น้ำเมืองตราด" หรือ "แม่น้ำตราด" นอกจากนี้ แม่น้ำเมืองตราดช่วงที่ไหลผ่านบ้านท่าประดู่และบ้านท่าเรือจ้าง ตำบลวังกระแจะ อำเภอเมืองตราด ยังมีชื่อเรียกอีกว่า **คลองท่าประดู่** และ **แม่น้ำท่าเรือจ้าง** ตามลำดับ

น้ำในแม่น้ำเมืองตราดช่วงที่เรียกว่าคลองเขาสมิงและแม่น้ำเขาสมิงจะมีสีแดงขุ่นและไหลเชี่ยว ส่วนน้ำในคลองห้วยแร้งจะมีสีเขียวใสและไหลเอื่อย ๆ ลำน้ำทั้งสองสายมาบรรจบกันกลายเป็นแม่น้ำกว้างซึ่งใช้เป็นเส้นทางคมนาคมที่สำคัญตั้งแต่อดีตถึงปัจจุบัน บริเวณท่าเรือจ้างในอดีตมีเรือสำเภาแล่นเข้ามาเทียบเพื่อรับส่งสินค้า ในปัจจุบันมีท่าเทียบเรือหลายแห่งตามลำน้ำเป็นที่ชุมนุมของเรือประมงตามสะพานปลา

## อ้างอิง

เมืองตราด
หมวดหมู่:อำเภอบ่อไร่
หมวดหมู่:อำเภอเขาสมิง
หมวดหมู่:อำเภอเมืองตราด
กีฬาแบดมินตันในซีเกมส์ 2023 – ทีมหญิง

ทัวร์นาเมนต์แบดมินตันทีมหญิงใน ซีเกมส์ 2023 ได้จัดขึ้นตั้งแต่วันที่ 8 ถึง 11 พฤษภาคม พ.ศ. 2566 ที่ มรดก เตโช แบดมินตัน ฮอลล์, พนมเปญ, ประเทศกัมพูชา. ทีมหญิงทีมชาติไทยเป็นแชมป์เก่าในประเภทนี้. ทีมตั้งเป้าหมายที่จะรักษาแชมป์.

## ตารางการแข่งขัน
เวลาทั้งหมดคือ เวลามาตรฐานกัมพูชา (UTC+07:00)

## สายการแข่งขัน

## รอบก่อนรองชนะเลิศ
### สิงคโปร์ พบ เวียดนาม

### ฟิลิปปินส์ พบ มาเลเซีย

### กัมพูชา พบ อินโดนีเซีย

## รอบรองชนะเลิศ
### ไทย พบ สิงคโปร์

### ฟิลิปปินส์ พบ อินโดนีเซีย

## รอบชิงชนะเลิศ
### ไทย พบ อินโดนีเซีย

## ดูเพิ่ม
*ทัวร์นาเมนต์ประเภทบุคคล
*ทัวร์นาเมนต์ประเภททีมชาย
*ทัวร์นาเมนต์ประเภททีมผสม

## อ้างอิง

ทีมหญิง
กีฬาเทควันโดในซีเกมส์ 2023

การแข่งขัน **[[เทควันโด]]** ในมหกรรมกีฬา ซีเกมส์ 2023 จะจัดขึ้นที่ จังวาร์ คอนเวนชัน เซ็นเตอร์ ในกรุง พนมเปญ, ประเทศกัมพูชา ตั้งแต่วันที่ 12 ถึง 15 พฤษภาคม 2566. เหรียญรางวัลมีการมอบใน 24 รายการในสองประเภท, *พูมเซ* และ *เคียวรูกิ*.

## ตารางสรุปเหรียญ

## ผู้ได้รับเหรียญรางวัล
### รีคอกไนซ์ พูมเซ

### ฟรีสไตล์ พูมเซ

### เคียวรูกิ ชาย

### เคียวรูกิ หญิง

## อ้างอิง

เทควันโด
2023
แนวร่วมปลดปล่อยชาติ (โรมาเนีย)

**แนวร่วมปลดปล่อยชาติ** () เป็นองค์กรทางการเมืองสำคัญที่ก่อตั้งขึ้นในช่วงการปฏิวัติโรมาเนียเมื่อเดือนธันวาคม ค.ศ. 1989 ซึ่งภายหลังปฏิวัติล้มล้างระบอบคอมมิวนิสต์สำเร็จ องค์กรนี้ก็กลายเป็นคณะปกครองประเทศโรมาเนีย และต่อมาก็แปรสภาพกลายเป็นพรรคการเมืองซึ่งครองที่นั่งมากสุดในสภาหลังการเลือกตั้งทั่วไปในปี 1990 โดยได้รับคะแนนเสียงถึง 66%

แนวร่วมปลดปล่อยชาติได้รับการประกาศก่อตั้งโดยอียอน อีลีเยสกู () และเปเตร รอมัน () เมื่อวันที่ 22 ธันวาคม ค.ศ. 1989 ในไม่กี่ชั่วโมงหลังการหลบหนีของนีกอลาเอ ชาวูเชสกู แนวร่วมปลดปล่อยชาติสามารถเข้ากุมอำนาจปกครองประเทศอย่างสมบูรณ์ภายในเวลาเพียงสี่วัน และสามารถจัดตั้งรัฐบาลเฉพาะกาลภายใต้การนำของอีลีเยสกู ผู้ขึ้นเป็นประธานาธิบดีเฉพาะกาล และรอมัน ผู้ขึ้นเป็นนายกรัฐมนตรีเฉพาะกาล สมาชิกประเดิมของแนวร่วมปลดปล่อยชาติ ประกอบด้วยบุคคลจากหลากหลายสาขา ทั้งนักวิชาการ นักศึกษา นายทหาร แต่ส่วนใหญ่เป็นอดีตนักคอมมิวนิสต์

## อ้างอิง

หมวดหมู่:การปฏิวัติโรมาเนีย
หมวดหมู่:รัฐบาลชั่วคราว
ผลงานเพลงของเอสปา

เกิร์ลกรุปเกาหลีใต้เอสปา ได้วางจำหน่ายมาแล้ว 1 สตูดิโออัลบั้ม อีพี 5 อีพี ซิงเกิลอัลบั้ม 1 อัลบั้ม ซิงเกิล 16 ซิงเกิล 2 ซิงเกิลโปรโมต และซาวด์แทร็ก 5 ซาวด์แทร็ก 

กลุ่มเปิดตัวในเดือนพฤษภาคม ค.ศ. 2020 ด้วยซิงเกิล "แบล็กแมมบา" และคัมแบ็คซิงเกิลแรก "เน็กซ์เลเวล" วางจำหน่ายในเดือนพฤษภาคม 2021 เพลงนี้ประสบความสำเร็จในเชิงพาณิชย์อย่างกว้างขวาง โดยสามารถครองอันดับที่สองในเซอร์เคิลดิจิทัลชาร์ต และ เคป็อปฮอต 100 ในเดือนตุลาคม ค.ศ. 2021 กลุ่มได้ปล่อยอีพี''ซาเวจ'' พร้อมกับซิงเกิลนำในชื่อเดียวกัน อัลบั้มขายได้ 787,600 ชุด กลายเป็นอัลบั้มเปิดตัวที่ขายดีที่สุดโดยเอสเอ็มเอนเตอร์เทนเมนต์ และซิงเกิลนำอย่าง "ซาเวจ" ยังเป็นเพลงฮิตติดท็อปไฟว์อันดับสองของกลุ่มในเกาหลีใต้ และติดท็อป 40 เป็นครั้งแรกใน บิลบอร์ดโกลบอล 200 

ในเดือนกรกฎาคม ค.ศ. 2022 พวกเธอได้เปิดตัวอีพีที่สอง ''เกิลส์'' และขายได้มากกว่า 1,844,376 ชุดเปิดตัวที่อันดับสามในชาร์ต ''บิลบอร์ด 200'' พวกเธอกลับมาในเดือนพฤษภาคม ค.ศ. 2023 ด้วยอีพี ''มายเวิลด์'' ซึ่งได้รับยอดสั่งซื้อล่วงหน้า 1.8 ล้านชุดและขายได้ 1,372,929 ล้านชุดในวันแรก ทำให้เป็นกลุ่มที่ยอดขายวันแรกสูงสุดของเกิร์ลกรุปเคป็อป

## สตูดิโออัลบั้ม

## อีพี

## ซิงเกิล
## ซิงเกิลอัลบั้ม

### ซิงเกิลภาษาเกาหลี

### ซิงเกิลภาษาญี่ปุ่น

### ซิงเกิลภาษาอังกฤษ

## ซิงเกิลโปรโมต

## ซาวด์แทร็ก

## ชาร์ตเพลงอื่น

## ในฐานะนักร้องรับเชิญ

## หมายเหตุ

## อ้างอิง

ผลงานเพลง
หมวดหมู่:ผลงานของศิลปินเกาหลีใต้
หมวดหมู่:ผลงานเพลงกลุ่มดนตรีเคป็อป
การเลือกตั้งล่วงหน้า

**การออกเสียงลงคะแนนล่วงหน้า** โดยทั่วไปเรียก **การเลือกตั้งล่วงหน้า** () เป็นการออกเสียงลงคะแนนเพื่อความสะดวก ซึ่งเปิดให้ออกเสียงลงคะแนนในการเลือกตั้งก่อนวันเลือกตั้งจริง โดยการออกเสียงลงคะแนนด้วยตนเองที่หน่วยเลือกตั้ง หรือออกเสียงลงคะแนนทางไกล เช่น ผ่านไปรษณีย์ เป็นต้น เหตุผลทั่วไปในการจัดให้ออกเสียงลงคะแนนล่วงหน้า คือ เพื่อลดความแออัดในวันจริง เพื่อเพิ่มโอกาสในการมีส่วนร่วมออกเสียงลงคะแนน และเพื่อลดผลกระทบต่อบุคคลที่อาจไม่ว่างในวันจริง ในบางประเทศเปิดให้บุคคลทั่วไปออกเสียงลงคะแนนล่วงหน้าได้ แต่ในบางประเทศเปิดให้เฉพาะบุคคลบางกลุ่มเท่านั้น เช่น ผู้ที่คาดว่าจะต้องออกนอกประเทศหรือต้องเข้ารับการรักษาพยาบาลในวันจริง

ในประเทศนิวซีแลนด์ การออกเสียงลงคะแนนล่วงหน้านั้นจะจัดขึ้น 12 วันก่อนวันเลือกตั้งจริง และสามารถออกเสียงลงคะแนนล่วงหน้าได้โดยไม่จำเป็นต้องมีเหตุผลใดก็ได้ จนกระทั่ง ค.ศ. 2008 จึงมีการกำหนดเงื่อนไข ในการเลือกตั้งใน ค.ศ. 2011 มีผู้ออกเสียงลงคะแนนล่วงหน้า 334,600 คน คิดเป็น 14.7% ของผู้มีสิทธิออกเสียงลงคะแนนทั้งหมด ต่อมาในการเลือกตั้งใน ค.ศ. 2017 ผู้ออกเสียงลงคะแนนล่วงหน้าเพิ่มขึ้นเป็น 48% และในการเลือกตั้งใน ค.ศ. 2020 เพิ่มขึ้นเป็น 66.7%

ในประเทศออสเตรเลีย เมื่อต้องมีการออกเสียงลงคะแนน ผู้มีสิทธิออกเสียงลงคะแนนจะสามารถออกเสียงลงคะแนนล่วงหน้าได้ด้วยสาเหตุหลายประการ เช่น การเดินทาง การตั้งครรภ์ การทำงาน รวมถึงเหตุผลทางศาสนาที่ทำให้ไม่อาจออกเสียงลงคะแนนในวันจริงได้ ในการเลือกตั้งใน ค.ศ. 2019 มีผู้ออกเสียงลงคะแนนล่วงหน้า 6.1 ล้านคน (ทั้งโดยการมาออกเสียงลงคะแนนด้วยตนเองและผ่านทางไปรษณีย์) คิดเป็น 40.7% ของผู้มีสิทธิออกเสียงลงคะแนนทั้งหมด ซึ่งเป็นจำนวนที่เพิ่มขึ้น 26.4% จากการเลือกตั้งใน ค.ศ. 2013 และ 13.7% จากการเลือกตั้งใน ค.ศ. 2007

สำหรับประเทศไทย เปิดให้ผู้มีสิทธิออกเสียงลงคะแนนล่วงหน้าได้ ทั้งในและนอกเขตเลือกตั้งที่ตนสังกัด และนอกราชอาณาจักร โดยต้องลงทะเบียนก่อน และมีสถิติว่า ในการเลือกตั้งใน พ.ศ. 2566 มีผู้ลงทะเบียนรวม 2,285,522 คน มาใช้สิทธิจริง 2,090,114 คน คิดเป็นราว 91% ของผู้ลงทะเบียน ส่วนในการเลือกตั้งก่อนหน้า คือ การเลือกตั้งใน พ.ศ. 2562 นั้น มีผู้ลงทะเบียนรวม 2,713,720 คน มาใช้สิทธิจริง 2,364,587 คน คิดเป็นราว 87% ของผู้ลงทะเบียน ผู้ลงทะเบียนแล้วไม่ใช้สิทธิ จะไม่สามารถใช้สิทธิในวันจริงได้อีก และจะเสียสิทธิบางประการในทางการเมืองด้วย (เว้นแต่ได้แจ้งเหตุตามที่กฎหมายกำหนด) เช่น สิทธิในการคัดค้านการเลือกตั้ง สิทธิในการสมัครรับเลือกตั้ง สิทธิในการดำรงตำแหน่งทางการเมือง ฯลฯ

## อ้างอิง

หมวดหมู่:การเลือกตั้ง
แนวร่วมปลดปล่อยชาติ

**แนวร่วมปลดปล่อยชาติ** (National Liberation Front) อาจหมายถึง:
* แนวร่วมปลดปล่อยชาติ (แอลจีเรีย) 
* แนวร่วมปลดปล่อยชาติแองโกลา
* แนวร่วมปลดปล่อยชาติ (บาห์เรน) 
* แนวร่วมปลดปล่อยชาติ (บุรุนดี)
* แนวร่วมปลดปล่อยชาติคอร์ซิกา
* แนวร่วมปลดปล่อยชาติ (กรีซ)
* แนวร่วมปลดปล่อยชาติ (ชัมมูกัศมีร์) 
* แนวร่วมปลดปล่อยชาติ (มาซิโดเนีย)
* แนวร่วมปลดปล่อยชาติ (เปรู) 
* แนวร่วมปลดปล่อยชาติ (แอฟริกาใต้) 
* แนวร่วมปลดปล่อยชาติตริปุระ (อินเดีย)
* แนวร่วมปลดปล่อยชาติเวเนซุเอลา
* แนวร่วมปลดปล่อยชาติ (ศรีลังกา) 
* แนวร่วมปลดปล่อยชาติเวียดนามใต้ หรือ **เวียดกง**
* แนวร่วมปลดปล่อยชาติ (โรมาเนีย)
* แนวร่วมปลดปล่อยชาติ (เยเมนใต้)
พิเศก อินทรครรชิต

**พิเศก อินทรครรชิต** (เกิด 18 ตุลาคม พ.ศ. 2518) เป็นอดีตนักแสดงและนักธุรกิจชาวไทย และเป็นบุตรชายคนโตของไกร ครรชิต อดีตนักแสดงชื่อดังผู้ล่วงลับ

## ประวัติและการศึกษา
พิเศก อินทรครรชิต มีชื่อเล่นว่า ต้น เกิดเมื่อวันที่ 18 ตุลาคม พ.ศ. 2518 ที่กรุงเทพมหานคร จบการศึกษาระดับประถมศึกษาจากโรงเรียนสมถวิล ระดับมัธยมศึกษาจาก ไฮสคูล จีลอง แกรมม่า ประเทศออสเตรเลีย ระดับปริญญาตรี ด้านการสื่อสารองค์กร จากมหาวิทยาลัยฮาวาย แปซิฟิค ประเทศสหรัฐอเมริกา และปริญญาโท ด้านบริหารธุรกิจ จากมหาวิทยาลัยหอการค้าไทย

## เข้าสู่วงการ
พิเศกเข้าสู่วงการหลังจากเรียนจบไฮสคูลจากการชักชวนของรุ่นพี่ที่เคยมีผลงานในวงการโฆษณามาก่อนโดยผลงานชิ้นแรกคือภาพยนตร์กึ่งสารคดีเรื่องปมไหม ที่ออกอากาศในปี พ.ศ. 2544 ทางช่องไอทีวี โดยรับบทเป็น คทา นักหนังสือพิมพ์แต่ผลงานชิ้นแรกที่ออกสู่สายตาของประชาชนคือภาพยนตร์เรื่อง บางกอกแดนเจอรัส เพชฌฆาตเงียบ อันตราย ซึ่งเป็นภาพยนตร์เรื่องที่ 2 ที่ออกฉายในปี พ.ศ. 2543 และจากภาพยนตร์เรื่องนี้ทำให้เขาได้รับรางวัลพิเศษ รางวัลตุ๊กตาเงินดาวรุ่งฝ่ายชายจากงานรางวัลพระราชทานพระสุรัสวดี ครั้งที่ 24 ประจำปี พ.ศ. 2543 จากนั้นในปี พ.ศ. 2545 เขาได้แสดงในภาพยนตร์เรื่อง 7 ประจัญบาน โดยรับบทเป็น ดั่น มหิทธา ในปี พ.ศ. 2546 เขามีผลงานทั้งสิ้น 3 เรื่องคือละครเรื่อง บุษบา 3 ช่า ทางช่อง 7 โดยรับบทเป็น ภูเบศร์ นับเป็นละครเรื่องแรกของเขา มหาอุตม์ รับบทเป็น สารวัตรมณฑล และศพใต้เตียง รับบทเป็น สุเชาว์ ก่อนจะอำลาวงการเมื่อปี พ.ศ. 2549 เพื่อมาดูแลธุรกิจของครอบครัวคือ ยาสีฟันวิเศษนิยม แบบเต็มตัวโดยผลงานชิ้นสุดท้ายคือละครเรื่องแรงฤทธิ์พิศวาส โดยรับบทเป็นนนท์

## ผลงาน
### ภาพยนตร์

### ละครโทรทัศน์

## รางวัล

## อ้างอิง

หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักธุรกิจชาวไทย
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
คิตะฮิโรชิมะ

**คิตะฮิโรชิมะ** () สามารถหมายถึง

* คิตะฮิโรชิมะ (จังหวัดฮกไกโด) นครในจังหวัดฮกไกโด
* คิตะฮิโรชิมะ (จังหวัดฮิโรชิมะ) เมืองในจังหวัดฮิโรชิมะ
โทกินา

**โทกินา** (トキナー) ชื่อเต็มว่า **บริษัทโทกินาจำกัด** (株式会社トキナー) หรือนิยมเรียกว่า **โทคิน่า** ป็นอดีตผู้ผลิตอุปกรณ์ทางทัศนศาสตร์ของญี่ปุ่น สถานที่ตั้งคือเมืองมาจิดะ โตเกียว

บริษัทก่อตั้งในปี 1950 โดยเด็งกิจิ คาวางุจิ ภายใต้ชื่อว่า โตเกียวโคกิเซย์ซากุโชะ (東京光器製作所) ในเขตชินจุกุ จากนั้นจึงได้เปลี่ยนจาก "โตเกียว" มาเป็ฯ "โฟโตกินะ" (フォトキナ) ซึ่งมาจากชื่องานแสดงอุปกรณ์ถ่ายภาพระดับโลก ในปี 1971 ชื่อบริษัทจึงได้ได้เปลี่ยนเป็น "โทกินาโคงากุ" (トキナー光学) และในปี 1974 บริษัทได้จัดแสดงนิทรรศการที่โฟโตกินะเป็นครั้งแรก 

ในปี 1994 โทกินาได้กลายเป็นบริษัทในเครือของเค็งโก ซึ่งจำหน่ายตัวกรองและผลิตภัณฑ์อื่น ๆ และเปลี่ยนชื่อจาก "โทกินาโคงากุ" เป็น "โทกินา" ผลิตเลนส์แบบเปลี่ยนได้สำหรับ กล้องสะท้อนภาพเลนส์เดี่ยว และอุปกรณ์ระบบรักษาความปลอดภัย

เมื่อวันที่ 1 มิถุนายน 2011 ได้รวมกิจการและกลายเป็นเค็งโกโทกินา ตั้งแต่นั้นมา "โทกินา" ก็ถูกใช้เป็นชื่อแบรนด์ของเลนส์แบบเปลี่ยนได้ของบริษัทสำหรับกล้องสะท้อนภาพเลนส์เดี่ยว นอกจากเลนส์สำหรับกล้องสะท้อนภาพเลนส์เดี่ยวแบบดิจิทัลแล้ว ในช่วงไม่กี่ปีที่ผ่านมา บริษัทได้กลายเป็นแบรนด์ที่มีผู้ชื่นชอบมากมายในการผลิตและจำหน่ายเลนส์สำหรับกล้องมิเรอร์เลส

## อ้างอิง

หมวดหมู่:ตราสินค้ากล้องถ่ายภาพของญี่ปุ่น
ความยาวโฟกัส

thumb|400x400px| ภาพวาดแสดงความยาวโฟกัส
**ความยาวโฟกัส** หรือยังอาจเรียกว่า **ทางยาวโฟกัส**, **ระยะเลนส์** หรือ **ระยะโฟกัส** คือระยะทางจากจุดทิศหลัก ของระบบเชิงแสงไปยัง จุดโฟกัส

พิจารณากรณีที่ลำแสงขนานกับแกนลำแสงตกกระทบกับระบบเชิงแสง วาดเส้นตรงโดยการลากต่อลำแสงหลังจากออกจากระบบเชิงแสงในทิศทางตรงกันข้าม และฐานของเส้นตั้งฉากที่ลากลงบนแกนเชิงแสงจากจุดที่ตัดกับลำแสงก่อนเข้าสู่ระบบเชิงแสงเป็นจุดทิศหลัก และจากจุดนั้นไปยังจุดโฟกัสก็คือความยาวโฟกัส

ในกล้องถ่ายภาพ ความยาวโฟกัสจะมีความสัมพันธ์กับมุมรับภาพ

## ความยาวโฟกัสของเลนส์เดี่ยว
ความยาวโฟกัส f ของเลนส์บางเดี่ยวในอากาศนิยามโดย

:\frac{1}{f} = (n-1) \left( \frac{1}{r_1} - \frac{1}{r_2} + \frac{(n-1)d}{n r_1 r_2} \right)

:: n: ดรรชนีหักเห ของวัสดุที่เป็นเลนส์
:: r_1, r_2: รัศมีความโค้ง ของเลนส์ (อาจมีค่าเป็นลบได้)
:: d: ความหนาของเลนส์

พจน์ที่มีค่า d ซึ่งเป็นพจน์ที่เกี่ยวข้องกับความหนาของเลนส์อาจถือว่าเป็นศูนย์ได้ในการคำนวณโดยประมาณสำหรับเลนส์บาง เลนส์ที่ทำจากวัสดุที่มีดรรชนีหักเหสูงและเลนส์ที่มีรัศมีความโค้งน้อย จะมีความยาวโฟกัสสั้น

โดยทั่วไป ยิ่งความยาวโฟกัสสั้นเท่าใด ขนาดของภาพจริงก็จะยิ่งเล็กลงเท่านั้น และขนาดของภาพเสมือนก็จะยิ่งใหญ่ขึ้นเท่านั้น

ในแว่นสายตา ส่วนกลับของความยาวโฟกัส (ในหน่วยเมตร) แสดงถึงกำลังการหักเหของแสง และใช้หน่วยที่เรียกว่า ไดออปเตอร์

## ความยาวโฟกัสรวมของเลนส์หลายตัว
thumb|250x250px| ความยาวโฟกัสของเลนส์ชนิดต่าง ๆ ในรูป ''f'<nowiki/>'' คือความยาวโฟกัส และระนาบ ''H'-H''' คือระนาบหลัก
ในกรณีของ เลนส์ถ่ายภาพ ที่ประกอบด้วยเลนส์หลายตัว ความยาวโฟกัสจะหมายถึงความยาวโฟกัสหลังประกอบรวมกัน

จุดทิศหลักของระบบเชิงแสงรวมอาจอยู่นอกระบบเชิงแสง ดังนั้นจึงไม่ได้หมายความว่ายิ่งกระบอกเลนส์ยาวเท่าใด ทางยาวโฟกัสก็จะยิ่งยาวขึ้นเท่านั้น
หมวดหมู่:กล้องถ่ายภาพ
หมวดหมู่:การถ่ายภาพยนตร์
หมวดหมู่:ความยาว
หมวดหมู่:ทัศนศาสตร์เชิงเรขาคณิต
จุดทิศหลัก (ทัศนศาสตร์)

[right|thumb|390x390px| จุดต่าง ๆ ที่สำคัญในเลนส์หนา''' P''' คือจุดทิศหลักด้านหน้า และ '''P'<nowiki/>''' คือจุดทิศหลักด้านหลัง ส่วน '''F''' คือ[จุดโฟกัสด้านหน้า **F'<nowiki/>** คือจุดโฟกัสด้านหลัง **V** คือจุดรอยต่อด้านหน้า และ **V**' คือจุดรอยต่อด้านหลัง]]
**จุดทิศหลัก** (cardinal point) เป็นจุดที่ใช้เป็นตัวอ้างอิงสำหรับการกำหนดความยาวโฟกัส  (ระยะห่างระหว่างจุดทิศหลักและจุดโฟกัส) และค่าที่เกี่ยวข้องในทัศนศาสตร์เชิงเรขาคณิต เส้นทางที่วาดจากจุดตัดของเส้นตรงสองเส้นที่ลากต่อลำแสงก่อนและหลังฉายเข้าสู่แกนเชิงแสงในขณะที่เปลี่ยนความสูงของลำแสงที่ขนานกับแกนลำแสง จะเรียกว่าเป็นระนาบหลัก จุดทิศหลักคือจุดที่ระนาบหลักและแกนลำแสงตัดกันเป็นมุมฉาก โดยทั่วไปจะมีจุดทิศหลักอยู่สองจุด ขึ้นอยู่ว่าแสงขนานเข้ามาจากทางไหน อย่างไรก็ตาม หากใช้การประมาณเลนส์บาง จุดทิศหลักสองจุดอาจถือว่าเป็นจุดเดียวกัน

ระนาบหลักไม่จำเป็นต้องอยู่ภายในระบบเชิงแสง นี่คือเหตุผลว่าทำไมความยาวโฟกัส อาจไม่จำเป็นต้องสอดคล้องกับความยาวของกระบอกเลนส์ของเลนส์กล้อง
หมวดหมู่:ทัศนศาสตร์เชิงเรขาคณิต
อาบูดาบียูไนเต็ดกรุป

**อาบูดาบี ยูไนเต็ด กรุ๊ป** () เป็นบริษัทเอกชนในสหรัฐอาหรับเอมิเรตส์ เจ้าของคือชีค มานซูร์ บิน ซาเยด อัล นาห์ยาน สมาชิกราชวงศ์อาบูดาบีและรัฐมนตรีกิจการประธานาธิบดีของสหรัฐอาหรับเอมิเรตส์ การรั่วไหลของเอกสารภายในแสดงให้เห็นว่ารัฐบาลอาบูดาบีเป็นผู้จัดการบัญชีที่เป็นของอาบูดาบี ยูไนเต็ด กรุ๊ป อาบูดาบี ยูไนเต็ด กรุ๊ป ยืนยันว่าพวกเขาแยกออกจากรัฐบาลอาบูดาบี

กลุ่มนี้ถือหุ้นใหญ่ 81% ของซิตีฟุตบอลกรุป ซึ่งเป็นองค์กรระดับโลกที่ควบคุมสโมสรฟุตบอลแมนเชสเตอร์ซิตี สโมสรฟุตบอลมุมไบซิตี สโมสรฟุตบอลเมลเบิร์นซิตี และสโมสรฟุตบอลนิวยอร์กซิตี รวมถึงสโมสรอื่น ๆ อีกหลายแห่ง อย่างไรก็ตาม พวกเขายังมีผลประโยชน์นอกวงการกีฬาด้วยทรัพย์สินจำนวนมหาศาลในสหรัฐอาหรับเอมิเรตส์และแมนเชสเตอร์

## อ้างอิง

หมวดหมู่:บริษัทของสหรัฐอาหรับเอมิเรตส์
แกนเชิงแสง

thumb| รังสีต่าง ๆ ที่ผ่านเลนส์ โดยเส้นสีแดงผ่านกลางแกนเชิงแสง
**แกนเชิงแสง** (optical axis) เป็นเส้นจินตภาพในระบบทางทัศนศาสตร์ ที่กำหนด (โดยการประมาณอันดับแรก) ว่าแสงจะผ่านระบบเชิงแสงอย่างไร ถ้าหากลำแสงเข้าไปในระบบโดยผ่านแกนเชิงแสง ลำแสงนั้นจะอยู่บนแกนเชิงแสงไปตลอดจนออกจากระบบ

หากระบบเชิงแสงมีสมมาตรแบบหมุน เช่น เลนส์ถ่ายภาพ หรือ กล้องจุลทรรศน์ โดยทั่วไป แกนเชิงแสงจะเป็นศูนย์กลางของการหมุนของระบบเชิงแสง และถ้าระบบเชิงแสงประกอบด้วย เลนส์ ธรรมดาและ กระจกเงา แกนเชิงแสงจะผ่านจุดศูนย์กลางของความโค้งของแต่ละระนาบ เช่น จุดโฟกัส โดยทั่วไป แกนเชิงแสงจะตรงกับจุดศูนย์กลางเชิงกลของระบบ แต่มีข้อยกเว้น เช่น ในระบบเชิงแสงห่างแกน

หากมุมระหว่างลำแสงและแกนลำแสงมีขนาดเล็กมาก และลำแสงอยู่ใกล้กับแกนของระบบเชิงแสง ก็สามารถคำนวณได้โดยการประมาณแบบใกล้แกนในทัศนศาสตร์เชิงเรขาคณิต ซึ่งจะทำให้การคำนวณทางคณิตศาสตร์ง่ายขึ้น

ในใยแก้วนำแสง แกนเชิงแสงจะตรงกับ **แกนเส้นใย** (fiber core)

## อ่านเพิ่ม
* แสง
* ทัศนศาสตร์เชิงเรขาคณิต
* เลนส์ (ทัศนศาสตร์)
* เลนส์ถ่ายภาพ
* ความยาวโฟกัส
* จุดทิศหลัก (ทัศนศาสตร์)

หมวดหมู่:ทัศนศาสตร์เชิงเรขาคณิต
ทัศนศาสตร์เชิงเรขาคณิต

**ทัศนศาสตร์เชิงเรขาคณิต** (geometrical optics) เป็นสาขาของ ทัศนศาสตร์ ที่ศึกษาเฉพาะคุณสมบัติของ เส้นทางของแสงที่เดินทางในเชิงเรขาคณิต โดยไม่สนใจ สมบัติของคลื่น และ สมบัติเชิงกลศาสตร์ควอนตัมของแสง

มีความสำคัญในการออกแบบทัศนูปกรณ์ โดยหลัก ๆ แล้วจะเกี่ยวข้องกับปรากฏการณ์เมื่อความยาวคลื่น ของแสงมีขนาดเล็กมาก (เมื่อเทียบกับขนาดของ ระบบออปติก)

## ประวัติศาสตร์
ในสมัยกรีกโบราณ มีความขัดแย้งระหว่างมุมมองเชิงรุก (คือมองว่าแสงออกจากตา) และเชิงรับ (คือมองว่าตาเป็นตัวรับแสง) เกี่ยวกับบทบาทของดวงตาใน การมองเห็น แม้ว่ามุมมองที่ว่าตาเป็นเพียงตัวรับนั้นถูกยึดถือโดยฝ่ายปรมาณูนิยม แต่ เอมเพโดคลีส และ เพลโต ในเวลาต่อมาก็โต้แย้งถึงมุมมองเชิงรุกที่ว่ามีรังสีแผ่ออกมาจากดวงตา ในมุมมองแบบแอคทีฟนี้ ดวงตามีเปลวไฟอ่อน ๆ และการสัมผัสของรังสีที่ปล่อยออกมาจากมันกับแสงแดดภายนอกทำให้มองเห็นได้ ยุคลิด และ ทอเลมี ได้สร้างทัศนศาสตร์เชิงเรขาคณิตขึ้นจากมุมมองเชิงรุกของดวงตา ซึ่งเส้นสายตาจะเคลื่อนไปข้างหน้าแล้วมีการสะท้อนและหักเห

ชาวอาหรับซึ่งสืบทอดแนวคิดของกรีกโบราณได้พัฒนาทัศนศาสตร์ทางเรขาคณิตดังกล่าวอย่างมาก ในศตวรรษที่ 10 อิบน์ อัลฮัยษัม ได้เขียนหนังสือทัศนศาสตร์ ซึ่งชี้แจงบทบาทของแสงและดวงตาผ่านการตรวจสอบการทดลองอย่างละเอียดถี่ถ้วน ตัวอย่างเช่น เพื่อให้ชัดเจนว่าแสงเดินทางเป็นเส้นตรง อาจทำการเจาะรูจำนวนหนึ่งที่วัดอย่างระมัดระวังในผนังและทดสอบด้วยแสงต่าง ๆ เช่น แสงสะท้อนและแสงสีแดงยามเช้า นอกจากนี้ ด้วยกายวิภาคของดวงตา ภาพที่มองเห็นประกอบด้วยลำแสงที่เปล่งออกมาจากวัตถุภายนอก และด้วยการศึกษาคุณสมบัติของเลนส์อย่างละเอียด เขาได้กลับด้านเรขาคณิตแบบยุคลิดอย่างถูกต้อง และทำให้เรขาคณิตของการสะท้อนและการหักเหของแสงชัดเจนขึ้น นอกจากนี้ เขายังได้ฉายภาพของสุริยุปราคาผ่านรูเล็ก ๆ โดยใช้หลักการของกล้องทาบเงา

ความสำเร็จของอัลฮัยษัม มีอิทธิพลอย่างมากต่อการพัฒนาเลนส์ในยุโรปในเวลาต่อมา วีเตลโล ชาวโปแลนด์ยุคแรกสุดในศตวรรษที่ 13 ได้นำหลักของอัลฮัยษัมมาเผยแพร่ โดยไม่อ้างอิงแหล่งที่มา ในช่วงเวลาเดียวกัน ที่อังกฤษ โรเจอร์ เบคอน ได้นำเสนอผลงานในลักษณะเดียวกันกับทัศนศาสตร์ของอัลฮัยษัมในงานของเขา โดยผสมผสานระหว่างการมองด้วยตาแบบเชิงรุกและเชิงรับ ในศตวรรษที่ 16 ได้มีการตีพิมพ์ฉลับแปลผลงานของอัลฮัยษัมอย่างสมบูรณ์ในยุโรป

## หลักการและสูตรที่เกี่ยวข้อง
กฎสามข้อของทัศนศาสตร์เชิงเรขาคณิต (การแผ่ไปข้างหน้า, การสะท้อน และ การหักเห) ได้ถูกสรุปไว้ใน หลักการของแฟร์มา ซึ่งกล่าวว่า "แสงใช้เส้นทางที่ช่วยให้สามารถเดินทางในเวลาที่สั้นที่สุด"

และในภายหลังได้พัฒนามาเป็น

* ทัศนศาสตร์เชิงฟิสิกส์ ที่ถือว่าแสงเป็น คลื่น
* ทัศนศาสตร์เชิงควอนตัม ที่ใช้หลักการทวิภาคคลื่น–อนุภาค

ทัศนศาสตร์เชิงเรขาคณิตและทัศนศาสตร์เชิงฟิสิกส์เรียกรวมกันว่าทัศนศาสตร์แบบดั้งเดิม เพื่อแยกความแตกต่างจากทัศนศาสตร์เชิงควอนตัม

ความสมบูรณ์ของทัศนศาสตร์เชิงเรขาคณิตต้องรอจนมีกาคคิดสมการไอโคนาล โดยวิลเลียม โรวัน แฮมิลตัน หลังจากที่ทัศนศาสตร์เชิงฟิสิกส์ได้กำเนิดขึ้นมาแล้ว

## อ้างอิง


## อ่านเพิ่มเติม

* 
* 
* 
* 
* 山本義隆：「幾何光学の正準理論」、数学書房、ISBN 978-4903342771 (2014-09-15)
หมวดหมู่:ทัศนศาสตร์
หมวดหมู่:ทัศนศาสตร์เชิงเรขาคณิต
มุมวิกฤต

thumb|420px|ภาพแสดงมุมวิกฤต <math>\theta_{cr}</math> เมื่อสังเกตการณ์จากใต้ผิวน้ำไปยังอากาศ**มุมวิกฤต** () ในทางทัศนศาสตร์ คือ มุมตกกระทบที่เล็กที่สุดซึ่งทำให้การสะท้อนกลับทั้งหมด โดยจะเกิดขึ้นเมื่อแสงเดินทางจากตัวกลางที่มีดรรชนีหักเหสูงไปยังตัวกลางที่มีดรรชนีหักเหต่ำกว่า

ค่ามุมวิกฤต \theta_{cr} สามารถคำนวณได้ดังนี้

:\theta_{cr} = \arcsin \left( \frac{n_2}{n_1} \right) 

โดยที่ :
* n_1 คือดรรชนีหักเหของตัวกลางเดิม
* n_2 คือดรรชนีหักเหของตัวกลางที่ผ่านเข้าไป

ดังที่เห็นได้จากสมการนี้ เมื่อ *n<sub>1</sub>* 2'' จะไม่มีมุมวิกฤต และจะไม่เกิดการสะท้อนกลับทั้งหมด

หมวดหมู่:ทัศนศาสตร์เชิงเรขาคณิต
หมวดหมู่:ทัศนศาสตร์เชิงฟิสิกส์
หมวดหมู่:มุม
สโมสรฟุตบอลแมนเชสเตอร์ซิตีในฤดูกาล 2008–09

ฤดูกาล 2008–09 เป็นฤดูกาลที่ 7 ติดต่อกันของแมนเชสเตอร์ซิตีที่เล่นในพรีเมียร์ลีก ลีกสูงสุดของฟุตบอลอังกฤษ และเป็นฤดูกาลที่ 12 นับตั้งแต่ก่อตั้งพรีเมียร์ลีก โดยรวมแล้วเป็นฤดูกาลที่ 117 ของทีมที่เล่นในฟุตบอลลีกอังกฤษ

## การเปลี่ยนเจ้าของ
สโมสรเริ่มต้นฤดูกาลภายใต้การบริหารงานของ UK Sports Investment Limited ซึ่งเป็นบริษัทที่บริหารโดย พ.ต.ท. ทักษิณ ชินวัตร อดีตนายกรัฐมนตรี แต่มีการประกาศในเช้าวันจันทร์ที่ 1 กันยายน 2008 (วันสุดท้ายของตลาดซื้อขายช่วงฤดูร้อน) ว่ากลุ่มอาบูดาบี ยูไนเต็ด กรุ๊ปได้เสร็จสิ้นการเทคโอเวอร์แมนเชสเตอร์ซิตีในข้อตกลงมูลค่า 200 ล้านปอนด์ตามรายงาน การซื้อขายครั้งนี้ทำให้ชีคมานซูร์ บิน ซาเยด อัล นาห์ยาน เป็นเจ้าของคนใหม่ของสโมสร และทำให้สโมสรกลายเป็นสโมสรที่ร่ำรวยที่สุดในโลกในเวลานั้น โดยเริ่มแรกให้ดร. สุไลมาน อัล ฟาฮิม ซึ่งเป็นสมาชิกคณะกรรมการของอาบูดาบี ยูไนเต็ด กรุ๊ป เป็นประธานในการลงนามในข้อตกลงที่โรงแรมเอมิเรตส์พาเลซ โดยเชื่อว่าเขาอาจกลายเป็นเจ้าของและประธานสโมสรคนใหม่ อย่างไรก็ตาม ก่อนการครอบครองจะเสร็จสิ้น มีการระบุอย่างชัดเจนว่าอัล ฟาฮิม จะไม่เข้าร่วมเป็นคณะกรรมการบริหารของแมนเชสเตอร์ ซิตี้ได้ โดยคัลดูน อัล มูบารัค ได้รับการแต่งตั้งให้เป็นประธานคนใหม่ของสโมสรแทนทักษิณ

การครอบครองสโมสรในช่วง "วันเดดไลน์" ถูกขยายออกไปอีกก่อนที่ตลาดซื้อขายช่วงฤดูร้อนจะปิดลง โดยมีข่าวว่าสโมสรเอาชนะเชลซีในการเซ็นสัญญาคว้าตัวโรบินยู นักเตะซูเปอร์สตาร์จากเรอัลมาดริดด้วยค่าตัวเป็นสถิติของอังกฤษ ณ เวลานั้นอยู่ที่ 32.5 ล้านปอนด์

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ซิตี
การประมาณแบบใกล้แกน

**การประมาณแบบใกล้แกน** (paraxial approximation) ในทางทัศนศาสตร์เชิงเรขาคณิต เป็นการประมาณแบบหนึ่งสำหรับ การไล่แสง ของระบบเชิงแสง (เช่น เลนส์)

เมื่อการประมาณนี้ใช้ได้เมื่อรังสีที่แผ่ทำมุม θ ขนาดเล็กกับแกนเชิงแสงของระบบเชิงแสง โดยมีเส้นทางที่ผ่านใกล้กับแกนเชิงแสง การประมาณต่อไปนี้จะสามารถทำได้เมื่อทำการคำนวณเส้นทางของรังสี (หน่วยของ *θ* คือ เรเดียน)

: \sin(\theta) \approx \theta 
: \tan(\theta) \approx \theta 
: \cos(\theta) \approx 1 

การประมาณแบบใกล้แกนจะใช้ในการไล่แสงโดยประมาณอันดับที่หนึ่ง และในกลศาสตร์แบบเกาส์ การวิเคราะห์เมทริกซ์การส่งผ่านรังสี ก็เป็นหนึ่งในเทคนิคที่ใช้การประมาณนี้เช่นกัน

การประมาณอันดับที่สองบางครั้งก็อาจเรียกว่าการประมาณแบบใกล้แกนด้วย ค่าประมาณข้างต้นมีความแม่นยำในอันดับที่สองของ *θ* สำหรับ sin *θ* และ tan *θ*

สำหรับ cos *θ* จำเป็นต้องขยายไปยังพจน์ถัดไปของอนุกรมเทย์เลอร์ด้วย ดังนั้นจึงได้ว่า

:  \cos(\theta) \approx 1 - { \theta^2 \over 2 }

การประมาณแบบใกล้แกนนั้นค่อนข้างแม่นยำสำหรับมุม θ ที่ประมาณ 10° ลงมา แต่จะไม่ถูกต้องสำหรับมุมที่กว้างกว่านั้น

## อ้างอิง

* การประมาณแบบใกล้แกนและกระจกเงา โดย David Schurig, The Wolfram Demonstrations Project

หมวดหมู่:ทัศนศาสตร์เชิงเรขาคณิต
มิตามะ

คำภาษาญี่ปุ่น ***มิตามะ*** () เป็นคำที่ใช้กล่าวถึงจิตวิญญาณของ*[[คามิ]]*หรือวิญญาณของคนตาย ประกอบด้วยตัวอักษร 2 ตัว อักษรตัวแรกคือ **มิ** () เป็นคำที่ใช้แสดงความนับถือ ส่วนอักษรตัวหลังคือ **ทามะ** () มีความหมายว่า "จิตวิญญาณ" คู่ตัวอักษร 神霊 อ่านว่า *มิตามะ* ใช้กล่าวถึงจิตวิญญาณของ*คามิ*โดยเฉพาะ คำว่า *มิตามาชิโระ* () เป็นคำไวพจน์ของ*[[ชินไต]]* วัตถุภายในศาลเจ้าชินโตอันเป็นที่สิงสถิตของ*คามิ* 

คำจำกัดความในภาษาญี่ปุ่นของ *มิตามะ* ในยุคแรก ๆ ซึ่งพัฒนาขึ้นในภายหลังโดยนักคิดหลายคน เช่น โมโตริ โนรินางะ ยืนยันว่า*มิตามะ*ประกอบด้วย "จิตวิญญาณ" หลายดวง ซึ่งค่อนข้างเป็นอิสระต่อกัน
คำจำกัดความที่ได้รับการพัฒนามากที่สุดคือ*อิจิเร ชิคง* () ทฤษฎีในลัทธิชินโตที่ว่า*จิตวิญญาณ* () ของทั้ง*คามิ*และมนุษย์ประกอบด้วยจิตวิญญาณ*หลัก*หนึ่งดวงและวิญญาณ*ย่อย*สี่ดวง วิญญาณย่อยสี่ดวง ได้แก่ *อาระ-มิตามะ* (), *นิงิ-มิตามะ* (), *ซากิ-มิตามะ* () และคูชิ-มิตามะ () 

ตามทฤษฏี วิญญาณแต่ละดวงที่ประกอบกันเป็นจิตวิญญาณมีลักษณะเฉพาะและหน้าที่ของตัวเอง วิญญาณเหล่านี้มีอยู่ในเวลาเดียวกันและเติมเต็มซึ่งกันและกัน ใน*[[นิฮนโชกิ]]* เทพโอนามูจิ (โอกูนินูชิ) ได้พบกับ*คูชิ-มิตามะ*และ*ซากิ-มิตามะ*ของตนในรูปของโอโมโนนูชิแต่ไม่รู้จัก วิญญาณทั้งสี่อาจจะมีความสำคัญแตกต่างกัน เหล่านักคิดต่างอธิบายปฏิสัมพันธ์ระหว่างวิญญาณทั้งสี่ที่แตกต่างกันออกไป

## ดูเพิ่ม
* เทศกาลบง

## อ้างอิง

หมวดหมู่:วัฒนธรรมญี่ปุ่น
หมวดหมู่:ศาสนาชินโต
เทศบาลตำบลแม่ลานนา

**เทศบาลตำบลแม่ลานนา** เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1–5, 11–14 รวมทั้งพื้นที่บางส่วนของหมู่ 6–10 ตำบลห้วยอ้อ (เฉพาะส่วนนอกเขตเทศบาลตำบลห้วยอ้อ) ในอำเภอลอง จังหวัดแพร่  ในปี พ.ศ. 2565 เขตเทศบาลมีประชากรทั้งหมด 6,442 คน

เทศบาลเดิมมีฐานะเป็นสภาตำบลห้วยอ้อที่จัดตั้งขึ้นใน พ.ศ. 2516 แล้วได้รับการยกฐานะเป็นองค์การบริหารส่วนตำบลในวันที่ 30 มกราคม พ.ศ. 2539 วันที่ 15 กรกฎาคม พ.ศ. 2551 กระทรวงมหาดไทยเห็นว่าเมื่อองค์การบริหารส่วนตำบลห้วยอ้อมีความเจริญก้าวหน้ามากขึ้น จึงได้รับการจัดตั้งขึ้นเป็นเทศบาลตำบล โดยให้เปลี่ยนชื่อองค์การบริหารส่วนตำบลห้วยอ้อเป็น "แม่ลานนา" เนื่องจากองค์การบริหารส่วนตำบลห้วยอ้อมีชื่อพ้องกับองค์กรปกครองส่วนท้องถิ่นภายในตำบลเดียวกันคือเทศบาลตำบลห้วยอ้อ ทำให้เข้าใจผิดและเกิดความสับสนในการติดต่อราชการ และจัดตั้งเป็นเทศบาลตำบลแม่ลานนา ตามประกาศกระทรวงมหาดไทยโดยมีผลในวันที่ 18 กรกฎาคม พ.ศ. 2551

พื้นที่เทศบาลตำบลอยู่บริเวณโดยรอบของศูนย์ราชการอำเภอลอง อยู่ห่างจากที่ว่าการอำเภอลองประมาณ 2.8 กิโลเมตร อยู่ห่างจากศาลากลางจังหวัดแพร่ประมาณ 44.5 กิโลเมตร อยู่ห่างจากกรุงเทพมหานครประมาณ 563 กิโลเมตรตามทางรถยนต์ และใช้เวลา 9 ชั่วโมง 38 นาที ถึงกรุงเทพมหานครผ่านทางรถไฟ มีพื้นที่รับผิดชอบทั้งหมด 109.31 ตารางกิโลเมตรหรือคิดเป็น 68,318.75 ไร่

## อ้างอิง

## แหล่งข้อมูลอื่น

* เว็บไซต์เทศบาลตำบลแม่ลานนา

แม่ลานนา
หมวดหมู่:อำเภอลอง
ทัศนศาสตร์เชิงฟิสิกส์

**ทัศนศาสตร์เชิงฟิสิกส์** (physical optics) หรือ **ทัศนศาสตร์คลื่น** (wave optics) เป็นสาขาหนึ่งของทัศนศาสตร์ในวิชาฟิสิกส์ และเกี่ยวข้องกับปรากฏการณ์ต่าง ๆ เช่น การแทรกสอด การเลี้ยวเบน และ โพลาไรเซชัน ซึ่งไม่สามารถใช้การอธิบายในทางทัศนศาสตร์เชิงเรขาคณิตได้ อย่างไรก็ตาม มักจะไม่รวมถึงปรากฏการณ์ที่จัดอยู่ในหมวดหมู่ของทฤษฎีอาพันธ์ เช่น สัญญาณรบกวนเชิงควอนตัม และ การสื่อสารด้วยเส้นใยนำแสง

## หลักการ
คำว่า "ทัศนศาสตร์เชิงฟิสิกส์" บางครั้งก็ใช้เพื่อหมายถึง การประมาณความถี่สูง ที่ใช้กันทั่วไปในทัศนศาสตร์ วิศวกรรมไฟฟ้า และ ฟิสิกส์เชิงประยุกต์ ในกรณีดังกล่าว ถือเป็นวิธีการที่อยู่ระหว่างทัศนศาสตร์เชิงเรขาคณิต ซึ่งไม่สนใจธรรมชาติความเป็นคลื่นของแสง และ ทฤษฎีแม่เหล็กไฟฟ้า ซึ่งอธิบายว่าแสงเป็นคลื่นโดยสมบูรณ์ ที่ใช้คำว่า "ฟิสิกส์" ก็เนื่องจากมีลักษณะเชิงฟิสิกส์มากกว่าเชิงเรขาคณิตหรือ ไม่ใช่เพราะเป็นทฤษฎีทางฟิสิกส์ล้วน ๆ

การประมาณนี้เริ่มจากพิจารณาสนามแม่เหล็กไฟฟ้าภายในคลื่นแสง แล้วทำการหาปริพันธ์เพื่อคำนวณสนาแม่เหล็กไฟฟ้าที่ผ่านหรือกระเจิง ซึ่งในถ้ามองในทางกลศาสตร์ควอนตัมนี่จะอธิบายได้ด้วยการประมาณของบอร์น

การประมาณนี้เป็นวิธีทั่วไปในการประมาณผลคร่าว ๆ ของการเลี้ยวเบนในทัศนศาสตร์

ในวิศวกรรมวิทยุ ใช้เพื่อประเมินปรากฏการณ์อย่างคร่าว ๆ ที่คล้ายกับปรากฏการณ์ทางแสงที่ปรากฏในเสาอากาศแบบสะท้อน หรือ การกระเจิงของเรดาร์  ในสาขานี้ การประมาณด้วยทัศนศาสตร์เชิงฟิสิกส์จะอธิบายกระแสไฟฟ้าที่จะปรากฏใน ระนาบสัมผัสของวัสดุที่คล้ายกับวัสดุที่เป็นส่วนประกอบของวัตถุที่คลื่นวิทยุตกกระทบ โดยมองว่าเป็นกระแสไฟฟ้าบนตัวกระจายในแต่ละจุดบนคลื่น กระแสในพื้นที่เงาจะถือว่าเป็นศูนย์ สนามกระเจิงโดยประมาณนั้นได้มาจากการรวมกระแสเหล่านี้เข้าด้วยกัน ใช้ได้ดีสำหรับวัตถุนูนเรียบลื่นขนาดใหญ่และพื้นผิวที่มีการสะท้อนแสงต่ำ

แม้ว่าจะอธิบายการสะท้อน การแทรกสอด การเลี้ยวเบน และโพลาไรเซชันได้ถูกต้องไม่มากก็น้อย แต่ก็ค่อนข้างไม่ถูกต้องในย่านที่ห่างจากขอบเขตเชิงทัศนศาสตร์ และไม่สามารถอธิบายการพึ่งพิงโพลาไรเซชันของการเลี้ยวเบนได้ เนื่องจากเป็นการประมาณค่าความถี่สูง จึงมักจะแม่นยำในขอบเขตคลื่นวิทยุมากกว่า

เทคนิคที่คล้ายกันคือทฤษฎีการเลี้ยวเบนของทัศนศาสตร์เชิงเรขาคณิต ข้อบกพร่องบางประการของการประมาณทางทัศนศาสตร์เชิงฟิสิกส์ที่กล่าวถึงข้างต้นสามารถหลีกเลี่ยงได้โดยใช้ทฤษฎีการเลี้ยวเบนของแสงเชิงเรขาคณิต แต่ในทางกลับกัน ข้อบกพร่องของทฤษฎีการเลี้ยวเบนของเลนส์เชิงเรขาคณิตบางครั้งสามารถหลีกเลี่ยงได้โดยการประมาณด้วยทัศนศาสตร์เชิงฟิสิกส์

## อ้างอิง

* 
* 
* "A Double-Edge-Diffraction Gaussian-Series Method for Efficient Physical Optics Analysis of Dual-Shaped-Reflector Antennas", *Antennas and Propagation*, August 2005, p. 2597
* "The physical optics method in electromagnetic scattering" J. S. Asvestas, Journal of Mathematical Physics, February 1980, Volume 21, Issue 2, pp. 290-299

หมวดหมู่:แม่เหล็กไฟฟ้า
หมวดหมู่:ทัศนศาสตร์เชิงฟิสิกส์
หมวดหมู่:ทัศนศาสตร์
องค์การบริหารส่วนตำบลบ้านปิน

**องค์การบริหารส่วนตำบลบ้านปิน** สามารถหมายถึง
* **[[องค์การบริหารส่วนตำบลบ้านปิน (จังหวัดพะเยา)|องค์การบริหารส่วนตำบลบ้านปิน]]** อำเภอดอกคำใต้ จังหวัดพะเยา
* **[[องค์การบริหารส่วนตำบลบ้านปิน (จังหวัดแพร่)|องค์การบริหารส่วนตำบลบ้านปิน]]** อำเภอลอง จังหวัดแพร่
องค์การบริหารส่วนตำบลบ้านปิน (จังหวัดแพร่)

**องค์การบริหารส่วนตำบลบ้านปิน** เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 1–3, 6–13 รวมทั้งพื้นที่บางส่วนของหมู่ที่ 4–5 ของตำบลบ้านปิน (เฉพาะส่วนนอกเขตเทศบาลตำบลบ้านปิน) ในอำเภอลอง จังหวัดแพร่ เดิมได้รับการจัดตั้งเป็นสภาตำบลบ้านปินใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านปินเมื่อวันที่ 25 ธันวาคม พ.ศ. 2539

เขตองค์การบริหารส่วนตำบลห่างจากที่ว่าการอำเภอลองประมาณ 6.2 กิโลเมตร ศาลากลางจังหวัดแพร่ประมาณ 36.1 กิโลเมตร อยู่ห่างจากกรุงเทพมหานครประมาณ 572 กิโลเมตรตามทางรถยนต์ และประมาณ 578 กิโลเมตรตามทางรถไฟสายเหนือ ซึ่งมีสถานีรถไฟผาคัน ที่หยุดรถไฟผาคอ และที่หยุดรถไฟห้วยแม่ต้า คอยให้บริการด้านการเดินทางกับประชาชนในพื้นที่ และเป็นที่ตั้งของสถานที่สำคัญคือ อุโมงค์รถไฟห้วยแม่ลาน เป็นอุโมงค์ทางรถไฟลอด 1 ใน 8 แห่งของประเทศไทย

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลบ้านปิน

บ้านปิน
หมวดหมู่:อำเภอลอง
ราฟาเอล โอโรซโก มาเอสเตร

**ราฟาเอล โฮเซ โอโรซโก มาเอสเตร**  (, 24 มีนาคม 1954 - 11 มิถุนายน 1992) เป็นนักร้องเพลงบาเยนาโตชาวโคลอมเบีย เขาเป็นหนึ่งในนักดนตรีเพลงพื้นเมืองยอดนิยมของโคลอมเบีย โดยเป็นนักร้องนำและผู้ร่วมก่อตั้งวงบิโนมิโอเดโอโรเดอาเมริกา (ร่วมกับเพื่อนนักหีบเพลงชักอย่างอิสราเอล โรเมโร) ซึ่งได้รับความนิยมอย่างมากในโคลอมเบีย เม็กซิโก และเวเนซุเอลา

เขาถูกมือปืนลอบสังหารที่หน้าบ้านของเขาในบาร์รังกิยา จังหวัดอัตลันติโก ระหว่างงานเลี้ยงวันเกิดครบรอบ 15 ปีของลูกสาวของเขา เชื่อกันว่ามือสังหารได้รับการว่าจ้างจากเจ้าพ่อยาเสพติดซึ่งภรรยาหรือคนรักอาจมีความสัมพันธ์กับโอโรซโก มีการกล่าวหาว่าโอโรซโกมีความสัมพันธ์กับหญิงสาวชื่อ มาริอา อังเฮลิกา นาบาร์โร โอเกลียสติ ซึ่งระบุว่าเป็นคนรักของโฮเซ เรย์นัลโด เฟียโล มือปืนแก๊งค้ายาเสพติดซึ่งถูกสังหารในเดือนพฤศจิกายน ค.ศ. 1992 ตามคำสั่งของปาโบล เอสโกบาร์ เจ้าพ่อยาเสพติดชื่อดัง

## ประวัติ
### ชีวิตในวัยเด็ก
โอโรซโกเติบโตในเมืองเล็ก ๆ ชื่อเบเซร์ริล ในวัยเด็กเขาขายน้ำที่เก็บมาจากแม่น้ำมารากัสโดยบรรทุกบนหลังลาชื่อ "เอลญาโต" ตอนแรกเขาอยากจะเป็นนักเล่นหีบเพลงชักเหมือนพ่อของเขา เขาเข้าเรียนระดับมัธยมศึกษาตอนปลายที่โกเลฮิโอนาซิโอนัลโลเปเรนาในบาเยดูปาร์

### อาชีพ
ใน ค.ศ. 1975 หลังจากจบการศึกษาระดับมัธยมศึกษาตอนปลาย เขาได้บันทึกเสียง 2 อัลบั้มร่วมกับเอมิลิโอ โอบิเอโด นักเล่นหีบเพลงชัก อัลบั้มแรกของเขามีชื่อว่า *อาเดลันเต* และอัลบั้มที่สองมีชื่อว่า *กอนเอนตูเซียสโม*

## อ้างอิง

## แหล่งข้อมูลอื่น

* Discogs
* MusicBrainz
* Allmusic

หมวดหมู่:นักร้องโคลอมเบีย
เลนส์มาตรฐาน

thumb|200x200px| เลนส์มาตรฐาน (35 มม.) นิคอน AiAF Nikkor 50mmF1.8D
**เลนส์มาตรฐาน** (standard lens) หรือ **เลนส์ปรกติ** (normal lens) คือ เลนส์ถ่ายภาพประเภทหนึ่งจากการจำแนกตามความยาวโฟกัส

## ความหมายของเลนส์มาตรฐาน
แม้ว่าจะไม่มีคำจำกัดความอย่างแน่นอน แต่มักใช้เป็นชื่อเรียกเลนส์ถ่ายภาพที่มีมุมรับภาพใกล้เคียงกับขอบเขตภาพของสายตามนุษย์ โดยทั่วไปมุมรับ ภาพจะอยู่ที่ประมาณ 45-50°

โดยทั่วไปขนาดและความยาวโฟกัสโดยทั่วไปของเลนส์มาตรฐานเป็นดังนี้
* 35 มม. (กล้องไลก้า) - 50 มม.
* รุ่น 6x4.5, รุ่น 6x6, รุ่น 6x7 - 80 มม.
* รุ่น 4x3 - 25 มม.

เลนส์มุมกว้างเป็นเลนส์ที่มีมุมรับภาพที่กว้างกว่าเลนส์มาตรฐาน ในขณะที่เลนส์ถ่ายไกล จะมีมุมรับภาพแคบกว่า

มีความเห็นหลากหลายมากมายเกี่ยวกับว่าเลนส์แบบไหนถึงจะเรียกว่าเป็นเลนส์มาตรฐาน แต่แนวคิดที่ใช้กว้างขวางที่สุดคือยึดมาตรฐานตามเลนส์ 50 มม. ซึ่งเป็นมาตรฐานโดยพฤตินัยของกล้องไลก้า และคอนแทกซ์ซึ่งเป็น 2 ยี่ห้อกล้องที่โดดเด่นเรื่องกล้องวัดระยะขนาดเล็กระดับสูง ที่ใช้ฟิล์ม 135 มาตั้งแต่ก่อนสงครามโลกครั้งที่สองจนถึงประมาณปี 1950

## อ้างอิง
*
*
*
*
*

หมวดหมู่:เลนส์ถ่ายภาพ
ตำบลรูดฆอต

**รูดฆอต** () เป็นตำบลที่อยู่ในอำเภอซูฟียอน เทศมณฑลแชเบสแทร์ จังหวัดอาเซอร์ไบจานตะวันออก ประเทศอิหร่าน

จากสำมะโนแห่งชาติ ค.ศ. 2006 ตำบลนี้มีประชากร 11,837 คนใน 2,939 ครัวเรือน ต่อมาในสำมะโน ค.ศ. 2011 ตำบลนี้มีประชากร 10,916 คนใน 3,150 ครัวเรือน และในสำมะโน ค.ศ. 2016 ตำบลนี้มีประชากร 11,158 คนใน 3,482 ครัวเรือน หมู่บ้านที่ใหญ่ที่สุดในบรรดา 20 หมู่บ้านคือแอมแมนด์ที่มีประชากร 1,664 คน

## อ้างอิง
กัมปงปูตัต

**กัมปงปูตัต** () เป็นหมู่บ้านในบริเวณตะวันออกเฉียงใต้ของเขตบรูไน-มัวรา ประเทศบรูไน โดยมีประชากร 364 คนใน ค.ศ. 2016 และเป็นหนึ่งในหมู่บ้านในมูกิมลูมาปัซ

กัมปงปูตัต (มลายู: Kampong Putat) เป็นหมู่บ้านขนาดเล็กตั้งอยู่ทางตะวันออกเฉียงใต้ของเขตบรูไน-มัวรา ประเทศบรูไน หมู่บ้านนี้มีประชากรจำนวน 364 คนตามการสำรวจในปี ค.ศ. 2016[1] และจัดเป็นหนึ่งในหมู่บ้านที่อยู่ภายใต้การปกครองของมูกิมลูมาปัซ ซึ่งเป็นเขตการปกครองระดับรองในบรูไน กัมปงปูตัตมีลักษณะเป็นชุมชนท้องถิ่นที่ยังคงรักษาวิถีชีวิตและวัฒนธรรมดั้งเดิมของชาวบรูไนไว้อย่างเหนียวแน่น โดยประชากรส่วนใหญ่ดำรงชีวิตด้วยการทำประมง การเกษตร และกิจกรรมชุมชนพื้นบ้านอื่น ๆ

## อ้างอิง
ซิตีฟุตบอลกรุป

**ซิตี ฟุตบอล กรุ๊ป** เป็นบริษัทโฮลดิงที่บริหารสโมสรฟุตบอล ซิตี ฟุตบอล กรุ๊ปมี 3 องค์กรเป็นเจ้าของ 81% ถือหุ้นใหญ่โดยอาบูดาบี ยูไนเต็ด กรุ๊ป, 18% โดยบริษัทจากอเมริกันคือ ซิลเวอร์เลค และ 1% โดยบริษัทจากจีนคือ Media Capital และ Citic Capital

กลุ่มนี้ได้ชื่อมาจากสโมสรฟุตบอลแมนเชสเตอร์ซิตี ซึ่งเป็นสโมสรฟุตบอลหลัก ซิตี ฟุตบอล กรุ๊ปยังถือหุ้นในสโมสรในสหรัฐอเมริกา ออสเตรเลีย อินเดีย ญี่ปุ่น สเปน บราซิล อุรุกวัย จีน เบลเยียม ฝรั่งเศส และอิตาลี

## อ้างอิง

หมวดหมู่:บริษัทของสหรัฐอาหรับเอมิเรตส์
ค็อลดูน อัลมุบาร็อก

**ค็อลดูน เคาะลีฟะฮ์ อัลมุบาร็อก** (; เกิด 1 ธันวาคม ค.ศ. 1975) เป็นเจ้าหน้าที่รัฐและผู้นำทางธุรกิจของสหรัฐอาหรับเอมิเรตส์ อัลมุบาร็อกดำรงตำแหน่งระดับสูงในรัฐบาลอาบูดาบี รวมถึงในฐานะ: สมาชิกสภาบริหารตั้งแต่ปี ค.ศ. 2006 สมาชิกสภาสูงสุดด้านกิจการการเงินและเศรษฐกิจ และเป็นประธานผู้ก่อตั้งหน่วยงานบริหารกิจการ และดำรงตำแหน่งทูตพิเศษประจำสาธารณรัฐประชาชนจีนตั้งแต่ปี ค.ศ. 2018

อัลมุบาร็อกเป็นประธานเจ้าหน้าที่บริหารและกรรมการผู้จัดการของ Mubadala Investment Company เขายังเป็นประธานสโมสรฟุตบอลแมนเชสเตอร์ซิตี สโมสรฟุตบอลเมลเบิร์นซิตี และสโมสรฟุตบอลมุมไบซิตี อัลมุบาร็อกอยู่ในคณะกรรมการของบริษัทน้ำมันแห่งชาติอาบูดาบี และดำรงตำแหน่งประธานคณะกรรมการของบริษัทพลังงานนิวเคลียร์เอมิเรตส์, ธนาคารพาณิชย์อาบูดาบี และ Emirates Global Aluminium

## อ้างอิง

หมวดหมู่:บุคคลจากมหาวิทยาลัยทัฟส์
หมวดหมู่:กรรมการและประธานสโมสรฟุตบอลแมนเชสเตอร์ซิตี